stanford-oval/wikipedia huggingface dataset:
אנטון סעאדה
הערות שוליים

↑  Who is Antun Saadeh, SSNP
| המנדט הצרפתי בסוריה ובלבנון |
| --- | --- | --- |
| הסכמים | הסכם סייקס–פיקו (1916) • ועידת סן רמו (1920) • הסכם אנקרה (1921) • הסכם ניוקומב-פולה (1923) • חוזה העצמאות הצרפתי-סורי (1936) • גבול טורקיה–סוריה • יום העצמאות של לבנון (1943) |  |
| ישויות פוליטיות | מנהלת שטחי האויב הכבושים • הממלכה הערבית של סוריה (1920) • יצירת לבנון הגדולה (1914–1920) • לבנון הגדולה (1920–1943) • מדינת דמשק (1920–1925) • מדינת חלב (1920–1925) • מדינת העלווים (1920–1936) • מדינת ג'בל א-דרוז (1921–1936) • סנג'ק אלכסנדרטה (1921–1938) • הפדרציה הסורית (1922–1925) • מדינת סוריה (1925–1930) • הרפובליקה הסורית הראשונה (1930–1946) |  |
| עימותים צבאיים | המרד העלווי של 1919 (אנ') • מלחמת הממלכה הערבית של סוריה–צרפת (1920) • קרב מייסלון (24 ביולי 1920) • כיבוש דמשק (24 ביולי 1920) • מאורעות תל חי (1920) • מרד הנאנו (אנ') (1920–1921) • מלחמת טורקיה–צרפת (1920–1921) • המרד הסורי הגדול (1925–1927) • השביתה הכללית הסורית 1936 (אנ') • הפלנגות הנוצריות • צבא הלבאנט • המערכה בסוריה ובלבנון במלחמת העולם השנייה (1941) • משבר הלבנט (אנ') (1945) |  |
| נציבים עליונים | אנרי גורו (1920–1922) • רובר דה קה (צר') (1923–1922) • מקסים וגאן (1923–1924) • מוריס סראי (1924–1925) • אנרי דה-ז'ובנל (אנ') (1925–1926) • אנרי פונסו (אנ') (1926–1933) • דמיאן דה מרטל (אנ') (1933–1939) • גבריאל פואו (1939–1940) • ז'אן שיאפ (אנ') (1940) • אנרי פרנאן דנץ (1940–1941) • ז'ורז' קאטרו (1941–1943) • ז'אן הלו (צר') (1943) • איב שטאיינו (אנ') (1943–1944) • אטיין פול באינט (Étienne Paul Beynet, 1944–1946) |  |
| הנהגה מקומית  | האמיר פייסל בן חוסיין • הקונגרס הלאומי הסורי (1919–1920) • יוסוף אל-עזמה • סאלח אל-עלי • אדהם ח'נג'ר (אנ') • אבראהים הנאנו (אנ') • אליאס חויכ (אנ') • אמיל אדה • בשארה אל-ח'ורי • סולטאן אל-אטרש • עבד אל-רחמן שהבנדר (אנ') • חסן אל-חראט (אנ') • עיאש אל-חאג' (אנ') • אנטון סעאדה • שוכרי אל-קוותלי • האשם אל-אתאסי • הגוש הלאומי • זכי אל-ארסוזי • ריאד א-סולח |  |
פורטל צרפת צרפת
| --- | --- |
בקרת זהויות :  NLI: 987007267425405171  PLWABN: 9810651543905606  BIBSYS: 10016724  BnF: cb16588403k (data)  GND: 119392496  ISNI: 0000 0001 2134 5591  LCCN: n84220645  NLA: 35898752  NTA: 161571921  RERO: 02-A016678102  SUDOC: 071557903  Trove: 1137147  VIAF: 57423490   WorldCat (עם VIAF): 57423490 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ביאנקה נייט

ביאנקה נייט (באנגלית: Bianca Knight; נולדה ב-2 בינואר 1989) היא אתלטית אמריקאית, אלופה אולימפית (לונדון 2012), אלופת עולם (דאיגו 2011) ושיאנית העולם הנוכחית (2020) בריצת שליחות 4x100 מטר.
ביוגרפיה

נייט נולדה וגדלה בפרל, מיסיסיפי. היא למדה והתאמנה באוניברסיטת טקסס באוסטין.
ביוגרפיה > 2011 > אלופת עולם

באליפות העולם שנערכה בדאיגו, קוריאה הדרומית ב-4 בספטמבר 2011 זכתה נייט במדליית זהב באליפות העולם בריצת 4x100 מטר ביחד עם אליסון פליקס, מארשווט מאיירס וכרמליטה ג'טר בתוצאת השנה בעולם של 41.56 שניות, לפני ג'מייקה שקבעה שיא לאומי חדש של 41.70 שניות ואוקראינה (42.51 שניות).
ביוגרפיה > אלופה אולימפית ושיאנית עולם

אולימפיאדת לונדון ב-10 באוגוסט 2012 זכתה נייט במדליית זהב בריצת שליחות 4x100 מטר ביחד עם טיאנה מדיסון, אליסון פליקס וכרמליטה ג'טר בשיא עולם חדש של 40.82 שניות, לפני ג'מייקה שקבעה שיא לאומי חדש של 41.41 שניות ואוקראינה שאף היא קבעה שיא לאומי חדש של (42.04 שניות). הרביעייה האמריקאית ניפצה ביותר מחצי שנייה, את שיא העולם הוותיק בן 27 השנים של מזרח גרמניה (41.37 שניות).
שיאים אישיים > אצטדיון

ריצת 100 מטר: 11.07 שניות (2008)
ריצת 200 מטר: 22.35 שניות (2011)
שיאים אישיים > אולם

ריצת 60 מטר: 7.16 שניות (2008)
ריצת 200 מטר: 22.40 שניות (2008)
אקס-אל רקורדינגס

| --- | --- |

 נתונים כלליים
 סוג:  חברת תקליטים
 מייסדים:  טים פלמר, ניק הלקס, ריצ'רד ראסל
 תקופת הפעילות:  1989–הווה (כ־35 שנים)
 חברת אם:  Beggars Group 
 מיקום המטה:  לונדון, אנגליה
 ענפי תעשייה:  מוזיקה
  
 http://www.xlrecordings.com
 
אקס-אל רקורדינגס (באנגלית: XL Recordings) היא חברת תקליטים עצמאית מבריטניה שהוקמה בשנת 1989. כיום החברה היא אחת מחברות התקליטים העצמאיות המצליחות בעולם.
היסטוריה

"אקס-אל רקורדינגס" הושקה בשנת 1989 בידי טים פלמר, ניק הלקס וריצ'רד ראסל יחד עם קבוצת בגרס (Beggars Group).
אמנים החתומים בחברה

רשימה חלקית של האמנים החתומים ב-XL Recordings:
אדל
בק
דיימון אלברן
הווייט סטרייפס
ומפייר ויקנד
תום יורק
הפרודיג'י
אלביס פרקינס
סיגור רוס
רדיוהד
M.I.A.
The xx
Ibeyi
אנטון סוחינסקי

| --- | --- |

אנטון בשנות התשעים לחייו
 לידה:  1904 או 1906 זבורוב, אוקראינה 
 פטירה:  4 בדצמבר 2002 זבורוב, אוקראינה 
 מדינה:  פולין 
 מקצוע:  חקלאי
 מידע חסיד אומות העולם
 מקום ההצלה:  זבורוב
 אופן ההצלה:  החביא שישה יהודים בביתו בזמן השואה
 תאריך הכרה:  10 בספטמבר 1974
 מקום ההכרה:  יד ושם, ירושלים
 יוזם ההכרה:  ציפורה שטוק
 שנות הפעילות:  23 ביוני 1943 – 24 ביולי 1944 (שנה)
 מספר היהודים שהציל:  6
 פרסים והוקרה:  חסיד אומות העולם (10 בספטמבר 1974) 
 קישורים חיצוניים
 יד ושם:  אנטון סוחינסקי
 
אנטון סוחינסקי (Anton Sukhinski, שנת 1904 או 1906 - 4 בדצמבר 2002), חקלאי פולני-אוקראיני, מחסידי אומות העולם, שהחביא בביתו בעיר זבורוב שישה יהודים בזמן השואה וכך הצילם מציפורני הנאצים.
חייו

סוחינסקי נולד באוקראינה בעיר זבורוב. הוא גדל בתנאי עוני קשים, ובילדותו סבל מתת-תזונה, שהזיקה מאוד לבריאותו. הוא לא ידע לקרוא או לכתוב, ולא התחתן מעולם. סוחינסקי נחשב בעיני שכניו כאדם תמהוני ומוזר בגלל התנהגותו העדינה ואהבתו לכל היצורים החיים, שהתעצמה בהצטרפותו לזרם הבפטיסטי והתבטאה, בין היתר, בכך שהיה צמחוני.
בזמן המלחמה

לקראת סוף שנת 1942, פונתה משפחת צייגר (Zeiger) היהודית, ביחד עם שאר יהודי זבורוב, לגטו בעיר. ב-23 ביוני 1943, נענתה המשפחה להפצרותיו של אנטון להסתיר אותם בביתו. בני משפחת צייגר - האב יצחק, האם סוניה ושני בניהם שלי (נקרא גם מילק - Milek) ומיכאל (נקרא גם מוניו - Munio), הגיעו לביתו של אנטון, יחד עם אווה הלפרין (לימים אדלר) שמשפחתה נרצחה באקציות ואשה מבוגרת נוספת שהייתה חברה של המשפחה. בביתו של אנטון, גילו הנמלטים מזרועות הנאצים, נערה בת 16 בשם ציפורה שטוק (לימים שנדלהיים), שהוסתרה על ידי אנטון קודם לכן.
במהרה גילו השכנים את נוכחות היהודים אצל אנטון. הם בקשו כופר כסף ומכיוון שמצבו הכלכלי של אנטון היה קשה, את כספי השוחד שלמו בני משפחת צייגר, בתמורה לשתיקתם של השכנים. באוקטובר 1943 סירב אב המשפחה יצחק להמשיך לתת לסוחטים כסף. בעקבות כך התפתח קרב יריות במהלכו נהרגה האשה הזקנה שהתחבאה במסתור ואווה הלפרין נפצעה קלות.
בחשש מנקמת השכנים ומתגובה של הגרמנים ליריות, המסתתרים החליטו לברוח. הם יצאו בשעה חמש בבוקר. סוחינסקי ליווה אותם במשך שלוש שעות, ולפני שחזר לביתו ביקש מהם להיעזר בו שוב אם יהיו שוב נתונים במצב של סכנה. הם הלכו במשך אותו יום בבגדים קרועים ובנעליים בלויות בתנאים קשים, עד שמצאו איכר שבעבר חכר את אדמתם של משפחת צייגר. הוא חשש להסתיר אותם, אבל אפשר להם לישון במשך לילה אחד באסם שברשותו. הוא גם נתן להם לחם וחלב חם.
ביום למחרת, הנמלטים החליטו לחזור לביתו של אנטון. הוא קיבל אותם בשמחה, ושיכן אותם בעליית הגג של ביתו. בשלושת הימים הבאים חפרו הוא ויצחק צייגר מסתור חדש באדמה, שמידותיו היו 0.8x1.2x2.5 מטרים. במחבוא זה הסתתרו שש נפשות למשך כתשעה חודשים, בלי יכולת לצאת, לזוז או לעמוד. סוחינסקי סיפק למסתתרים מדי יום אוכל ומים. מציאת אוכל עבור שש נפשות הייתה משימה כמעט בלתי אפשרית עבור אדם עני כמו אנטון. אחיו וגיסתו שחיו בעיר, נרתמו לסייע בידו ובישלו עבור המסתתרים מדי ערב. אנטון דאג גם לפנות את הסיר בו עשו את צורכיהם.
כאשר ברית המועצות כבשה את אזור זבורוב ב-24 ביולי 1944, פתח אנטון את דלתות המחבוא. תחילה המסתתרים נחרדו, כי חשבו שהגרמנים מצאו אותם, אך נרגעו כשראו את אנטון. אחרי שלא זזו במשך תשעה חודשים, בקושי הצליחו ללכת והסתנוורו מאור השמש שלא ראו במשך שהותם במסתור.
לאחר המלחמה

משפחת צייגר, שעברה לארצות הברית, התכתבה עם אנטון עד לשנות השישים. הם שלחו לו חבילות עם אוכל, כסף ובגדים. ב-10 בספטמבר 1974 הוכר אנטון כחסיד אומות העולם. בשנת 1989, נסעו שלי, מיכאל ואמם סוניה (אב המשפחה, יצחק, נפטר בשנת 1971 ) לזבורוב לבקר את אנטון. ב-27 ביוני 1994 נערך טקס ביד ושם לכבוד אנטון. בשנת 2012, הסופרת הקנדית רבקה אפג'ון כתבה ספר לילדים על הסיפור בשם: "The Secret of The Village Fool".
הערות שוליים

↑  אליהו זילברמן, ספר זיכרון לקהילת זבורוב, חיפה-: ארגון יוצאי זבורוב, 1975 (תשל"ו), עמ' 181
1 2 3 4  עדותה של אווה אדלר לבית הלפרין, באתר יד ושם, ‏11.2.2017
↑  עדותה של סוניה צייגר, באתר יד ושם, ‏11.2.2017
בגלאן (מחוז)

| --- | --- |
הצבא האפגני הלאומי בבגלאן
הצבא האפגני הלאומי בבגלאן
 מדינה / טריטוריה:  אפגניסטן אפגניסטן
 חבל ארץ:  הינדו-כוש
 מושל:  תאג' מוחמד ג'אהיד
 בירת המחוז:  פול-י ח'ומרי
 שפה רשמית:  דארי, פשטו
 שטח:  21,118 קמ"ר
 גובה:  2,013 מטרים
 אוכלוסייה:  ‏
  ‑ במחוז:  910,800 (2021)
 קואורדינטות:  35°52′N 68°56′E﻿ / ﻿35.87°N 68.93°E﻿ / 35.87; 68.93 
 אזור זמן:  UTC+4:30
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
בגלאן (בפרסית/דארי/פשטו: بغلان) הוא אחד מבין 34 מחוזות אפגניסטן. המחוז ממוקם בצפון-מזרח אפגניסטן, שטחו 21,118 קילומטרים רבועים ואוכלוסייתו מונה 910,800 איש (נכון לרישום משנת 2015). המחוז הוא מבין המתועשים ביותר בכל אפגניסטן ובירתו היא העיר פול-י ח'ומרי. בין השנים 2006–2016 היה פיתוח נרחב במחוז בעזרת תשתיות וכספים שהועברו מהונגריה.
גאוגרפיה

המחוז ממוקם 230 קילומטר מהבירה המדינית קאבול בנסיעה מהכביש המהיר קאבול-מזאר-י שריף. החשיבות האסטרטגית של בגלאן מתגברת ככל שהיא מתחברת לשבעת המחוזות הצפוניים ולבירת המדינה עם תשתיות חדשות ומשופרות. המחוזות פנג'שיר, תח'אר וקונדוז ממוקמות מצפון וממזרח לבגלאן, המחוזות סמנגאן ובאמיאן נמצאים ממערב, ואילו מחוז פרוואן ממוקם מדרום למחוז.
על פי הרישום שנערך בשנת 2008, אוכלוסיית בגלאן מנתה לערך 750,000 איש. עם זאת, רישום שנערך בשנת 2013 העריך את אוכלוסיית בגלאן בכ־890,000 איש ורישום משנת 2015 עבר את ה-900,000 איש. למחוז שטח כולל של 18,252 קמ"ר. במחוז יש מזג אוויר רגוע ולא קיצוני.
אוכלוסייה

כפי שצוין קודם לכן בגלאן הוא בין אזורי התעשייה המפותחים ביותר באפגניסטן, במחוז יש מפעלים של טקסטיל, סוכר ומכרות פחם. למרות הפיתוח התעשייתי בגלאן הוא מחוז חקלאי ברובו. הקרקע הכוללת להשקיה חקלאית בכל המחוז היא בסך 98,101 דונם ואילו שאר 160,553 דונם הם שטחי אדמה פורייה הודות לגשם. במחוז ישנה אוכלוסייה רב-אתנית הכוללת טג'יקים, פשטונים, אוזבקים, הזארה וטטרים.
לאחר מלחמת אפגניסטן (2001–2014), המאמצים האחרונים של נאט"ו והקהילה הבינלאומית שיקמו מפעל לייצור סוכר ליד פול-י ח'ומרי עם כמה פעולות זיקוק לסוכר שהחלו עוד בשנת 2006. בנייתו של מפעל שני לסוכר הסתיים בנובמבר שלאחר מכן, אך חנוכתו נפגעה לאחר פיגוע התאבדות בפיצוץ של איש הטליבאן.
ביטחון

בגלאן הוא בין המחוזות בעלות נוכחות גבוהה של טליבאן וכוחות אפגניים לאומיים שכן נערכו קרבות קטלניים בחלקים של המחוז. רוב הנפות (יחידה שלטונית) מסווגות כמחלוקות בין כוחות שונים, כאשר נפה אחת נמצאת תחת שליטה מלאה של הטליבאן, ונפה אחת נמצאת תחת שליטה ממשלתית. 131 תקריות הקשורות למורדים דווחו בתקופת ינואר 2018 – פברואר 2019 (ממוצע של 2.2 תקריות בשבוע). דוגמאות לאירועים כוללים חטיפות, התקפות טליבאן על מחסומי משטרה, אלימות בבירה בעת בחירות, פינוי ועקירת תושבים מצד כוחות הממשלה, פיגועי פצצות מרגמה על בתים אזרחיים ועוד.
תועדו 261 נפגעים אזרחיים (68 הרוגים ו-193 פצועים) בשנת 2018, המייצגים 27 קורבנות אזרחיים לכל 100,000 תושבים. מדובר בעלייה של 17% בהשוואה לשנת 2017. הסיבות העיקריות לנפגעים אזרחיים היו התנגשויות צבאיות מעל פני הקרקע ואחריהם הטלת מטעני חבלה והרג ממוקד. בתקופה שבין 1 בינואר 2018 – 28 בפברואר 2019, 491 אנשים נעקרו ממחוז בגלאן. השפעה נוספת על האוכלוסייה האזרחית כוללת מיסים שמטילים הטליבאן באזורים שבשליטתם ונזק לרכוש אזרחי.
חלוקה מנהלית

מחוזות אפגניסטן מחולקות ליחידות שלטוניות בשם "נפות", להלן הנפות של מחוז בגלאן ואוכלוסייתן.
אנדארב – 24,800
בגלאני ג'דיד – 12,020
בורקה – 52,200
דהאנה-י ע'ורי – 57,300
דיה צלאח – 31,100
דושי – 85,000
פראנג וא-גרו – 16,100
גוזורגי נור – 9,900
ח'ינג'אן – 29,600
חוסת וא-פראנג – 61,300
חווג'א היגואן – 23,200
נהרין – 67,200
פולי היסאר – 26,800
פול-י ח'ומרי – 203,600
טלא וא-ברפאת – 29,400
ראו גם

תיעוש
הינדו-כוש
נפות מחוז בגלאן
ביאנקה סנטוס

| --- | --- |

 לידה:  26 ביולי 1990 (בת 34) סנטה מוניקה, קליפורניה, ארצות הברית
 מדינה:  ארצות הברית 
 תקופת הפעילות:  מ-2013
 מקום לימודים:  California Lutheran University 
 פרופיל ב-IMDb
 
ביאנקה אלכסה סנטוס (באנגלית: Bianca Alexa Santos; נולדה ב-26 ביולי 1990) היא שחקנית אמריקאית, הידועה בתפקידה כלקסי ריברה בסדרת הדרמה "משפחת פוסטר", ובתור לוסי ולז בסדרה הקומית "Happyland" של MTV. היא גם הופיעה בסרטים "הסיאנס" (2014), "מתוייגת" (2015) ו-"SPF-18"‏ (2017).
ביוגרפיה

סנטוס נולדה ב-26 ביולי 1990 בסנטה מוניקה, קליפורניה. אביה, קרלוס סנטוס, הוא ברזילאי יליד ריו דה ז'ניירו, ואמה, כרמן קרנו, היא קובנית ילידת הוואנה. סנטוס דוברת גם ספרדית ופורטוגזית. היא למדה באוניברסיטה הלותרנית של קליפורניה (אנ') עם התמחות בפסיכולוגיה וסוציולוגיה.
קריירה

במאי 2013, קיבלה את תפקידה הראשון כשלוהקה לתפקיד חוזר בסדרת הדרמה "משפחת פוסטר", בה היא גילמה את לקסי ריברה. בשנת 2014 שיחקה בסרט האימה "הסיאנס". באותה שנה שיחקה בתפקיד הראשי בסדרה הקומית של MTV,‏ "Happyland", אשר בוטלה לאחר עונה אחת.
בשנת 2015 היא גילמה את חברתה הטובה של דמותה של מיי ויטמן בקומדיית הנעורים "מתוייגת". בשנת 2016 שיחקה בסרט הקולנוע "Little Dead Rotting Hood". באותה שנה שיחקה בסרט "Priceless" שאותו גם הפיקה.
בשנת 2019 שיחקה בתפקיד חוזר בעונתה השנייה של הסדרה "מורשות". היא חזרה לשחק בתפקיד אורח בעונה הרביעית.
בשנת 2022 החלה לשחק בתפקיד חוזר בעונה ה-18 בדרמת הטלוויזיה "האנטומיה של גריי".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | הסיאנס | איזבל |  |
| 2015 | מתוייגת | קייסי קורדרו |  |
| 2016 | Little Dead Rotting Hood | סמנת'ה / כיפה אדומה |  |
| 2016 | Priceless | אנטוניה | גם מפיקה-שותפה |
| 2016 | 48 Hours to Live | אוליביה |  |
| 2017 | SPF-18 | קמילה בארנס |  |
| 2017 | Avenge the Crows | אינז |  |
| 2017 | The Best People | ביאנקה |  |
| 2023 | רצח ממבט ראשון | טניה |  |
| יפורסם בהמשך | Stronghold | סול | גם מפיקה |
| יפורסם בהמשך | Invitation to a Murder | כרמן בלאנקו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013–2016 | משפחת פוסטר | לקסי ריברה | תפקיד חוזר (עונות 1, 3); 15 פרקים |
| 2014 | Happyland | לוסי ולז | תפקיד ראשי; 8 פרקים |
| 2016–2018 | Keeping It 100 | בובי | סדרת רשת; 4 פרקים גם מפיקה בפועל |
| 2017 | Happily Never After | ויקטוריה | סרט טלוויזיה של Up TV |
| 2019 | גלימה ופגיון | דל | פרק: "Vikingtown Sound" |
| 2019 | בית המשפט! | אוליביה מק'ללנד | פרק: "Fool for Liv" |
| 2019, 2022 | מורשות | מאיה מצ'אדו | 5 פרקים |
| 2021 | Total Badass Wrestling | ליז אסטרדה | תפקיד ראשי; 10 פרקים סדרה בסנאפצ'ט |
| 2022 | האנטומיה של גריי | קריסטן קלארק | 4 פרקים |
הערות שוליים

↑  "No Ties Management -- Talent: Bianca Santos". Notiesmanagement.com. אורכב מ-המקור ב-29 במרץ 2014. נבדק ב-3 במרץ 2014. {{cite web}}:  (עזרה)
↑  "Explore Talent: Bianca Santos". אורכב מ-המקור ב-1 באוגוסט 2013. נבדק ב-3 במרץ 2014. {{cite web}}:  (עזרה)
↑  "Talent: Bianca Santos". Notiesmanagement.com. אורכב מ-המקור ב-29 באוקטובר 2013. נבדק ב-30 בדצמבר 2013. {{cite web}}:  (עזרה)
↑  "Celebrities Who Are Fluent in Spanish". Latina. 10 ביולי 2013. נבדק ב-30 בדצמבר 2013. {{cite web}}:  (עזרה)
↑  Curiel, Kamren (4 במרץ 2015). "Bianca Santos on 'The DUFF,' Bullying & Fame". {{cite web}}:  (עזרה)
↑  "ABC Family's 'The Fosters' Casts Key Recurring Role (Exclusive)". The Hollywood Reporter. נבדק ב-5 באפריל 2013. {{cite web}}:  (עזרה)
↑  "Bianca Santos, Erin Moriarty, Ana Coto and Vivis Colombetti Join Universal's OIUJA". Broadway World. נבדק ב-11 בדצמבר 2013. {{cite web}}:  (עזרה)
↑  "Bianca Santos Joins Mae Whitman in 'The DUFF' (EXCLUSIVE)". Variety. נבדק ב-9 באוקטובר 2014. {{cite web}}:  (עזרה)
↑  'Little Dead Rotting Hood' Trailer, Bloody Disgusting!, ‏3 באוקטובר 2015
↑  Kimber Myers, Lean, faith-based drama 'Priceless' takes on sex trafficking - Los Angeles Times, Los Angeles Times, ‏ספטמבר 2016
↑  Preston Smith, How Bianca A. Santos Really Feels About Legacies' Cancellation - Exclusive, The List, ‏4 במאי 2022
↑  Preston Smith, Bianca A. Santos On Grey's Anatomy, The Fosters, And Producing - Exclusive Interview, The List, ‏4 באפריל 2022
| --- | --- |
בקרת זהויות :  GND: 1235030113  LCCN: no2016116381  MusicBrainz: 575fb371-afa7-4aa2-9dc3-15ea97a5d1fa  VIAF: 197147423153544882101   WorldCat (עם VIAF): 197147423153544882101
בגירה

ערך זה עוסק בדמות מ"ספר הג'ונגל". אם התכוונתם לאישה שאינה קטינה, ראו .
| --- | --- |

בגירה ומוגלי כפי שמופיעים בגרסה משנת 1895 של שני ספרי הג'ונגל
 הופעה ראשונה:  "אחֶי מוגלי"
 יוצרים:  רודיארד קיפלינג 
 גילום הדמות:  בן קינגסלי, כריסטיאן בייל 
 מידע
 גזע:  נמר הודי
 מין:  זכר
 
בַּגירָה (נקרא גם בגהרא; באנגלית: Bagheera) הוא נמר הודי שחור המופיע כדמות ספרותית בספרו של רודיארד קיפלינג - "ספר הג'ונגל" וכן בספר ההמשך "ספר הג'ונגל השני". המילה בגה (बाघ) משמעותה טיגריס בהינדי.
כמו כן, בגירה מופיע בעיבודי האנימציה לספרים, ספר הג'ונגל וספר הג'ונגל 2, וכן בסדרת ההנפשה "גורי הג'ונגל".
כולם הכירו את באגירה, ואף לא אחד העז לחצות את דרכו; למען היותו ערמומי כתן הזהוב, עז כבופאלו הפראי, וחסר מעצורים כפיל הפצוע. אך קולו היה רך כדבש פרוע נוטף מעץ, ועור רך מפלומת הגוזל.
ביוגרפיה

בגירה נולד בשבי בגן-החיות האישי של הראג'ה של אודאיפור, הודו, והוא מתחיל לערוג לחירותו אחרי מות אמו. ברגע שהוא בוגר וחזק דיו הוא פורץ את המנעול של כלובו ובורח לג'ונגל, שבו אכזריותו וערמומיותו מקנים לו את הכבוד של כל שאר תושבי הג'ונגל, למעט שירחן הטיגריס (כנראה מתוך שחצנות). בגירה חושף כל זאת למוגלי בהזדמנות מאוחרת. אף אחד, למעט מוגלי, לא יודע אי-פעם שבגירה ענד פעם קולר ושרשרת, מה שמסביר את התובנה המיוחדת של הפנתר לגבי האדם.
כאשר אבא זאב (אביו המאמץ של מוגלי) וראקשה (אימו המאמצת של מוגלי) מלהקת הזאבים הסאונית מאמצים את ה"גור" האנושי מוגלי והלהקה דורשת שידברו בשם הגור החדש, בגירה קונה את חייו של מוגלי בעזרת פגר שור טרי ועוזר לגדל אותו כאחד מהלהקה. בגלל שחייו נקנו על ידי שור, על מוגלי נאסר לאכול בשר בקר (בצירוף מקרים עם העובדה שגם לכפריים ההינדים של המחוז נאסר לאכול בשר בקר).
בגירה משתתף ברבות מהרפתקאות מוגלי כאשר הוא גדל, אבל לבסוף מגיע הזמן שגור-האדם נהפך לאיש בוגר, וצריך לחזור לחברה האנושית. בגירה משחרר את מוגלי מחובו ללהקת הזאבים בהריגת שור נוסף, ומוגלי חוזר לאימו המאמצת האנושית מסואה.
בגירה הוא אחד ממוריו הרוחניים של מוגלי. הוא, באלו וקא שרים למוגלי את "שיר העזיבה" של הג'ונגל.
הופעות נוספות

בגרסת האנימציה הרוסית הרפתקאות מוגלי בגירה מוצג כנקבה. זאת כנראה בשל העובדה שהמילה הרוסית ל"פנתר" היא עצם ממין נקבה. כמו כן, יש לבגירה בגרסה זו שלושה גורים, אחד שחור ושניים בצבעים רגילים.
בגרסה של דיסני, בגירה הפנתר היה, כמו בספר, זכר, ודובב על ידי סבסטיאן קאבוט באנגלית. הפנתר צויר כחכם, רציני ואחראי, באופן דומה לבגירה שבספר, למעט העובדה שבספר בגירה מפנק את מוגלי יותר.
בסרט, בגירה הוא זה שמוצא את מוגלי לראשונה בסירה ההרוסה, ולא הזאבים, והוא זה שלוקח אותו בחזרה לכפר.
במהלך הסרט, בגירה מתווכח לעיתים קרובות עם באלו, משום שהוא יודע שכל עוד שירחן נמצא בג'ונגל, הג'ונגל הוא לא מקום בטוח למוגלי למרות כל מאמצי באלו להגן עליו. כמו כן, בגירה הוא גם המספר של סיפור הסרט.
בגירה הוא גם אחת מהדמויות הראשיות שהושמטו מהסדרה עולם סחרחר, שהשתמשה בכמה דמויות מספר הג'ונגל. עם זאת, הרבה מחיילי שירחן וטייסיו הם פנתרים שחורים שמאוד דומים בסגנונם לבגירה.
בסדרת האנימה היפנית בגירה הופיע בדיבוב ארתור גרוסר. גם שם הוא היה רציני ואחראי והיה לאחד ממוריו הרוחניים של מוגלי.
בסדרת האנימציה המקדימה, בגירה היה החבר הכי צעיר, ולעיתים קרובות חבריו צחקו עליו, בייחוד שירחן הבריון. כמו כן, הוא גם כונה "באגי". כמו שירחן, גם לו היה מבטא בריטי בסרט מ-1967, אבל בסדרה היה בעל מבטא אמריקאי.
בשנת 2003 הופיע בגירה בתפקיד אורח בסדרת ההנפשה של דיסני "בית העכבר".
בסרט השני, הוא חזר להופיע כבגירה הרציני. בגירה, עם עזרתם של חיילי קולונל האטי, מנסה למנוע מבאלו להגיע לאנשי הכפר. כאשר הכפריים מנסים למצוא את מוגלי, הוא חושד שבאלו החזיר אותו בחזרה לג'ונגל (הוא צדק). באלו מחביא את מוגלי ממנו, וגורם לבגירה להאמין שהוא לא היה עמו. אחרי ששירחן נפל במלכודת, מוגלי פוגש אותו שוב. קרוב לסוף הסרט, ראנג'ן נראה משחר עם הזנב של בגירה. בהתחלה בגירה פחד, אבל אחר כך נהנה לשחק איתו, בזמן שמוגלי ובאלו שרים שוב את הצרכים הפשוטים.
בסדרת ספרי הקומיקס פייבלס, בגירה נראה כאחת מהדמויות החיות בגלות בחווה שבצפון מדינת ניו-יורק. הוא לוקח חלק במרד החווה, וביחד עם פייבלס "קיפלינג" אחרים, הוא עוזר לזהבה (מסיפור "זהבה ושלושת הדובים") באיתור ריינארד השועל. בגירה למעשה מצליחה באיתור ריינארד, אבל השועל מצליח להימלט ממנו. נרמז שמטרתו העיקרית של בגירה לתפיסת השועל הייתה כדי להראות לשירחן אחרי שדחה ביהירות את הצעת בגירה לעזור. אחרי שהמרד דוכא, בגירה מלא החרטה מסכים למאסר מאשר עבודת כפייה. עם זאת, כפי שהוא חושף למוגלי, נשאר לו זכרונו כאשר הוא משתין על קברו של שירחן המנוח בשביל לשעשע את עצמו.
דמותו של בגירה הופיעה גם במחזמר הישראלי המבוסס על הסיפור בו גילם אותו ששי קשת.
בן קינגסלי מדבב את בגירה בסרט בבימויו של ג'ון פאברו שיצא בשנת 2016. הסרט ברובו הוא עיבוד לייב אקשן לסרט של דיסני. בגירה בסרט משמש בתפקיד מספר אך גם כמורה עבור מוגלי. הוא לוקח תחת חסותו את האחריות להביא את מוגלי לכפר בני האדם ולהגן עליו מפני שירחן שרוצה במותו של מוגלי.
הופעות נוספות > צוות המדבבים של בגירה בגרסה האנגלית

סבסטיאן קאבוט (ספר הג'ונגל)
דנה דלאני (הרפתקאות מוגלי)
רודי מקדואל (אחיו של מוגלי)
ארתור גרוסר (מסיפורי ספר הג'ונגל)
בוב ג'ולס (ספר הג'ונגל 2, חבורת הגרוב של ספר הג'ונגל)
אליזבת דיילי ודי בראדלי בייקר (גורי הג'ונגל)
ג'ים קאמינגס (בגירה המבוגר בגורי הג'ונגל של ספר הג'ונגל:נולד להיות פראי!)
בן קינגסלי (ספר הג'ונגל)
מדבבים של בגירה בגרסה העברית

| מדבב | סרט/סדרה |
| --- | --- |
חיים טופול: ספר הג'ונגל של דיסני
עודד מנשה: אחיו של מוגלי
שי זורניצר: מסיפורי ספר הג'ונגל
חיים טופול: ספר הג'ונגל 2
אלי לולאי: ספר הג'ונגל (סדרת אנימציה)
יגאל שדה: ספר הג'ונגל (סרט, 2016)
מחוות נוספות

בשנת 1896 כינו זוג החוקרים ג'ורג' ואליזבת פקהאם סוג של עכביש ממשפחת הקופצניים בשם בגירה (Bagheera) על שם הדמות.
אקנתופוליס

| אקנתופוליס |
| --- | --- |
  איורים אפשריים של אקנתופוליס
תקופה
קרטיקון עליון 97 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
סוג:: אקנתופוליס
מינים
 Acanthopholis horridus  Acanthopholis macrocercus  Acanthopholis stereocercus
שם מדעי
 Acanthopholis ‏האקסלי, 1867

אקנתופוליס (שם מדעי: Acanthopholis) הוא סוג של דינוזאור אוכל-צמחים ממשפחת הנודוזאוריים, שחי בתור הקרטיקון (גיל הקנומן) שלפני 97 מיליון שנה בבריטניה.
האקנתופוליס התגלה ב-1865 לחופי פולקסטון שבקנט, דרום-מזרח אנגליה ונאסף בידי ג'ון פרסי (אנ'), אשר נתן אותם לידיו של החוקר האנגלי תומאס הנרי האקסלי כדי שיחקור אותם ויחלץ עוד מאובנים מהאזור בו התגלו. האקסלי מצא עוד כמה מעצמות השריון והבטן, וב-1867 נתן לדינוזאור את שמו. פירוש השם הוא: "άκανθα" - קוצני ו-"φόλις" - קשקש, כלומר: "קשקשים קוצניים. השם ניתן עקב מבנה האוסטאודרם הקשיח שלו. שם המין שנקרא, Acanthopholis horridus פירושו: "מפחיד" או "מחוספס".
במשך השנים התגלו עוד כמה ממצאים של הדינוזאור שכללו בעיקר שרידי לסת ושיניים וכן חלקי שריון. מבנה השריון שלו דמה לזה של הסטרותיוזאורוס והיה מכופף מעט מעלה עם רכס קוצני מעליו, בייחוד סביב הצוואר והכתפיים. לדינוזאור היה מקור קשיח בתוכו שורות של שיניים שטוחות שהתאימו ללעיסת צמחים.
הוא נחשב לסוג ייחודי בעל מראה שונה משאר האנקילוזאורים, וחלק מהחוקרים שייכו אותו למשפחת הסקדילוזאוריים, בה הסקלידוזאורוס. אחרים ראו בו טקסון מוטל בספק, אך כיום מעריכים שהוא סוג במשפחת הנודוזאוריים בתת-משפחה ייחודית - Acanthopholinae.
מינים

Acanthopholis horridus
Acanthopholis macrocercus
Acanthopholis stereocercus
אנתוני אידן

רוברט אנתוני אידן, הרוזן הראשון מאייבון (באנגלית: Robert Anthony Eden, 1st Earl of Avon; ‏12 ביוני 1897 – 14 בינואר 1977) היה מדינאי בריטי, כיהן כראש ממשלת בריטניה מ-1955 ועד 1957, בתקופת מלחמת סואץ, וכשר חוץ במשך שלוש תקופות (1935–1938, 1940–1945 במהלך מלחמת העולם השנייה ובין השנים 1951–1955).
תחילת דרכו

רוברט אנתוני אידן נולד בווינדלסטון הול (Windlestone Hall) ב-12 ביוני 1897 כבן השלישי מתוך ארבעה בנים, והרביעי מתוך חמישה ילדים של סיר ויליאם אידן. השאלה אם סיר ויליאם אידן היה אכן אביו של אנתוני נתונה בספק גדול. הועלתה אף ההשערה כי אביו היה ג'ורג' וינדהאם. בנוסף, נראה כי אמו הייתה בלתי אחראית בכל הנוגע לכספים, עד שבשל בזבזנותה תפחו חובות המשפחה, שנאלצה למכור נכסים רבים.
במהלך מלחמת העולם הראשונה מצאו את מותם אביו ושניים משלושת אחיו. אידן עצמו הצטרף לחיל הרובאים המלכותי, וקודם במהירות בשרשרת הפיקוד. הוא הפגין אומץ, היה חייל מצטיין (שהציל את הסמל שלו תחת אש) וחש עצמו בר מזל בהיותו אחד מאלה שניצלו מקטסטרופה שבה מתו מיליון מבני דורו בבריטניה וברחבי האימפריה. ניסיון איום זה לא הפך אותו לפציפיסט, אך הטביע עליו חותם עמוק. ב-1917 זכה בצלב הצבאי, ובמרץ 1918 הפך לראש מטה החטיבה הצעיר ביותר בצבא בריטניה.
בתום המלחמה הוא החליט להשלים את השכלתו באוקספורד ושאף לקריירה דיפלומטית. אולם, בסופו של דבר, חש בחוסר סבלנות לצפות בקידומו האיטי בשירות הדיפלומטי ומצא עצמו במסלול מהיר יותר לצמרת הפוליטיקה.